**Zápisnica zo zasadania OZ zo dňa 23.04.2020**

Prítomní poslanci: 5

Neprítomní: 2

Ostatní: podľa prez. listiny (príloha)

**Rokovanie**:

Predsedajúci – starosta obce privítal o 18:15 hod. poslancov. Skonštatoval, že prítomných poslancov je nadpolovičná väčšina, obecné zastupiteľstvo je spôsobilé rokovať a uznášať sa.

Starosta určil za zapisovateľku Zuzana Michalcovú, overovatelia zápisnice: Ing. Pavol Záň a Milan Michalec

Starosta obce predniesol program rokovania

Program (podľa pozvánky):

1. Určenie zapisovateľa a overovateľov zápisnice.
2. Schválenie programu.
3. Kontrola plnenia uznesení OZ.
4. Dodatok č.1 k Zmluve o budúcej kúpnej zmluve č. 3 zo dňa 27.02.2020
5. Informácia o podanom projekte MAS Rajecká dolina
6. Informácia stretnutia Kofola – Obec Fačkov
7. Stanovisko HKO k Záverečnému účtu obce Fačkov za rok 2019.
8. Záverečný účet obce Fačkov za rok 2019 + hodnotiaca správa.
9. Rozpočtové opatrenia č. 5
10. Rôzne.
11. Žiadosti.
12. Diskusia.
13. Záver

K návrhu nemal nikto pripomienky a tak poslanci program jednohlasne schválili.

**Návrh uznesenia OZ:**

**OZ schvaľuje program rokovania OZ.**

**Hlasovanie:**

|  |  |  |
| --- | --- | --- |
| ZA:**5** | PROTI: **0** | ZDRŽAL SA: **0** |
| Ing. Pavol ZáňTomáš LigasMilan Michalec | Rastislav GabajIng. Miroslav Mikula |  |  |

 **Uznesenie BOLO schválené.**

*3. Kontrola plnenia uznesení OZ*

Hlavná kontrolórka obce sa vyjadrila k plneniu prechádzajúcich uznesení. Skonštatovala, že všetky uznesenia boli splnené okrem uznesenia č. 10/2020, ktoré je v plnení.

**Návrh uznesenia OZ:**

**OZ berie na vedomie kontrolu plnenia uznesení.**

*4. Dodatok č. 1 k Zmluve o budúcej kúpnej zmluve č. 3 zo dňa 27.02. 2020*

Starosta oboznámil poslancov, že je potrebné schváliť s Dodatkom č. 1 k Zmluve o budúcej zmluve č. 3 zo dňa 27.02. 2020 z dôvodu, že ŠFRB zistilo chybu v zmluve na strane 2 bola chybne uvedená prvá veta, a v bode 4.2 v tabuľke úrad ŠFRB požadoval rozdelenie sumy v riadku 5 na ČOV a verejnú kanalizáciu

Po kratšej diskusii dal starosta hlasovať.

**Návrh uznesenia OZ:**

**OZ schvaľuje Dodatok č. 1 k Zmluve o budúcej zmluve č. 3 zo dňa 27.02. 2020**

**Hlasovanie:**

|  |  |  |
| --- | --- | --- |
| ZA:**5** | PROTI: **0** | ZDRŽAL SA: **0** |
| Ing. Pavol ZáňTomáš LigasMilan Michalec | Rastislav GabajIng. Miroslav Mikula |  |  |

 **Uznesenie BOLO schválené.**

Starosta tiež poinformoval poslancov o aktuálnom stave Bytových domov.

*5. Informácia o podanom projekte MAS Rajecká dolina.*

Starosta informoval poslancov o podanom projekte v rámci Výzvy MAS\_037/7.5/1 Odpočinkové miesto k jestvujúcemu náučnému chodníku k prírodnej pamiatke Kľak, ktoré bude vytvorené pri školskej jedálni. Podotkol, že ako jediný sme v kategórii 7.5 splnili podmienky. Pripomenul, že na projekt bolo urobené verejné obstarávanie a dotácia na realizáciu projektu je 40158,84 Eur bez spoluúčasti obce. Čiže celý projekt je financovaný z dotačných peňazí. Po krátkej diskusií starosta prešiel k ďalšiemu bodu rokovania.

**Návrh uznesenia OZ:**

**Obecné zastupiteľstvo berie na vedomie informáciu k projektu MAS**

*6. Informácia stretnutia KOFOLA a.s. – Obec Fačkov .*

Starosta oboznámil poslancov s priebehom stretnutia so zástupcami Kofola, a.s. , kde preberali možnosť verejnej kanalizácie v našej obci. Kofola, a.s. zatiaľ len v ústnej dohode navrhla, že v prípade záujmu obce o verejnú kanalizáciu je ochotná zabezpečiť a zafinancovať projektovú dokumentáciu, zabezpečiť inžiniering pri spracovaní a podaní žiadosti o dotáciu. Ďalej starosta pripomenul, že výzva o dotáciu na verejnú kanalizáciu bola v minulom roku nastavená tak, že 95% bola dotácia zo štátu a 5% by si musela hradiť obec z vlastného rozpočtu čo nie je malá čiastka. Aj tu podáva firma Kofola a. s. pomocnú ruku a 4% zo spoluúčasti obce by financovala zo svojich finančných prostriedkov. Svoju aktivitu odôvodnila tým, že chce dosiahnuť aby sa do spodných vôd nedostávali nečistoty a chránila by sa nielen voda, ale aj životné prostredie ako aj živočíchy.

**Návrh uznesenia OZ:**

**OZ berie na vedomie informáciu o stretnutí Kofola, a.s – Obec Fačkov**

*7. Stanovisko HKO k Záverečnému účtu obce Fačkov za rok 2019*

K návrhu Záverečného účtu obce Fačkov sa vyjadrila hlavná kontrolórka obce p. Janigová a predniesla svoje stanovisko. Do záverečného účtu boli zapracované pripomienky hlavnej kontrolórky. Odporučila poslancom schváliť takto upravený záverečný účet bez výhrad.

**Návrh uznesenia OZ:**

**OZ berie na vedomie správu hlavného kontrolóra a stanovisko k návrhu záverečného účtu za rok 2019**

*8. Záverečný účet obce Fačkov za rok 2019+ hodnotiaca správa*

S návrhom záverečného účtu oboznámil poslancov starosta obce a po krátkej diskusii poslancov predniesol návrh uznesenia, ktoré poslanci jednohlasne schválili.

**Návrh uznesenia OZ:**

**schvaľuje**

a) Obecné zastupiteľstvo schvaľuje Záverečný účet obce a celoročné hospodárenie bez výhrad.

b) Obecné zastupiteľstvo schvaľuje použitie prebytku rozpočtového hospodárenia na tvorbu rezervného fondu spolu vo výške 42 850,45 EUR

**Hlasovanie:**

|  |  |  |
| --- | --- | --- |
| ZA:**5** | PROTI: **0** | ZDRŽAL SA: **0** |
| Ing. Pavol ZáňTomáš LigasMilan Michalec | Rastislav GabajIng. Miroslav Mikula |  |  |

 **Uznesenie BOLO schválené.**

*9. . Rozpočtové opatrenia č. 5*

Starosta obce oboznámila poslancov s rozpočtovým opatrením č. 5. Rozpočtové opatrenia, ktoré tvoria prílohu zápisnice, kde ako informoval starosta jedno z opatrení je príjem sponzorského daru v sume 3.000 Eur od spoločnosti Kofola a. s. na vybavenie detského ihriska, poslanci rozpočtové opatrenie č.5 zobrali na vedomie bez pripomienok..

**Návrh uznesenia OZ:**

**OZ berie na vedomie Rozpočtové opatrenia č. 5**

*10****.*** *Rôzne*

Starosta informoval poslancov o priebehu Dňa Zeme v našej obci. Pripomenul, že nakoľko podľa usmernenia vlády stretávať sa vo väčšom počte je zakázané, tak môžeme individuálne sa vybrať do prírody, alebo okolo Rajčianky a pozberať odpad.

Poslanci pripomienkovali aby sa do zberu zapojili aj dobrovoľný hasiči, nakoľko obec im vychádza v ústrety po finančnej stránke. Starosta pripomenul, že ich určite osloví a dohodlo sa, že ak v sobotu 02.05.2020 bude dobré počasie tak za všetkých bezpečnostných a hygienických opatreniach sa Deň Zeme uskutoční.

*11. Žiadosti*

 ***Žiadosť o prešetrenie znemožnenia prístupu k vodnému toku Rajčianky parc. KNC č.766/1 k. ú. Fačkov.***

Starosta oboznámil poslancov so žiadosťou a podotkol, že žiadosť je už v štádiu riešenia, pripomenul, že po nedodržaní termínu sprístupnenia parcely KNC č. 766/1 k. ú. Fačkov budú predvolaný vlastníci pozemku parc. KNC č. 766/1 k. ú. Fačkov na OcÚ Fačkov.

*12. Diskusia*

Na žiadosť Ing. Mikulu, starosta informoval poslancov o aktuálnom stave JPÚ v obci Fačkov.

*12. Záver*

Starosta poďakoval prítomným za účasť – OZ ukončené o 19.30 hod.

Overovatelia zápisnice: Milan Michalec

 Ing. Pavol Záň

Miroslav Čerňanec

 starosta obce, v.r.

Zapisovateľka: Zuzana Michalcová